CELEX: 62004TA0385
Language: el
Date: 2009-04-01 00:00:00
Title: Υπόθεση T-385/04: Απόφαση του Πρωτοδικείου της 1ης Απριλίου 2009 — Valero Jordana κατά Επιτροπής (Υπαλληλική υπόθεση — Υπάλληλοι — Προσφυγή ακυρώσεως — Αγωγή αποζημιώσεως — Προαγωγή — Απονομή μορίων προτεραιότητας)

16.5.2009   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 113/30
            
         Απόφαση του Πρωτοδικείου της 1ης Απριλίου 2009 — Valero Jordana κατά Επιτροπής
   (Υπόθεση T-385/04) (1)
   
   (Υπαλληλική υπόθεση - Υπάλληλοι - Προσφυγή ακυρώσεως - Αγωγή αποζημιώσεως - Προαγωγή - Απονομή μορίων προτεραιότητας)
   2009/C 113/60
   Γλώσσα διαδικασίας: η γαλλική
   
      Διάδικοι
   
   
      Προσφεύγων: Gregorio Valero Jordana (Βρυξέλλες, Βέλγιο) (εκπρόσωποι: M. Merola και I. van Schendel, δικηγόροι)
   
      Καθής: Επιτροπή των Ευρωπαϊκών Κοινοτήτων (εκπρόσωποι: αρχικώς V. Joris και C. Berardis-Kayser, στη συνέχεια V. Joris και G. Berscheid, επικουρούμενοι από τον D. Waelbroeck, δικηγόρο)
   
      Αντικείμενο
   
   Ακύρωση:
   
               —
            
            
               της αποφάσεως του Γενικού Διευθυντή της Νομικής Υπηρεσίας της Επιτροπής να απονείμει στον προσφεύγοντα μόνον 1 μόριο προτεραιότητας της Γενικής Διευθύνσεως για την περίοδο προαγωγών 2003, που ανακοινώθηκε στις 7 Ιουλίου 2003 και επιβεβαιώθηκε με απόφαση της αρμόδιας για τους διορισμούς αρχής που κοινοποιήθηκε στις 16 Δεκεμβρίου 2003·
            
         
               —
            
            
               της αποφάσεως της αρμόδιας για τους διορισμούς αρχής με την οποία απονεμήθηκαν στον προσφεύγοντα συνολικά 20 μόρια για την περίοδο προαγωγών 2003 και η οποία κοινοποιήθηκε στις 16 Δεκεμβρίου 2003· του πίνακα των προακτέων υπαλλήλων βαθμού A 5 κατά την περίοδο προαγωγών 2003, ο οποίος δημοσιεύθηκε στις Διοικητικές Πληροφορίες αριθ. 69-2003, της 13ης Νοεμβρίου 2003· του πίνακα των υπαλλήλων που προήχθησαν στον βαθμό A 4 κατά την περίοδο προαγωγών 2003, ο οποίος δημοσιεύθηκε στις Διοικητικές Πληροφορίες αριθ. 73-2003, της 27ης Νοεμβρίου 2003· της αποφάσεως περί μη εγγραφής του ονόματος του προσφεύγοντος στους εν λόγω πίνακες·
            
         
               —
            
            
               της αποφάσεως της αρμόδιας για τους διορισμούς αρχής περί μη απονομής στον προσφεύγοντα επιπλέον μορίου προτεραιότητας για την περίοδο προαγωγών 2003, όπως αυτή προκύπτει από το έγγραφο της 22ας Φεβρουαρίου 2007 και την απόφαση της 17ης Απριλίου 2007,
            
         καθώς επίσης και αίτημα περί επιδικάσεως αποζημιώσεως 5 000 ευρώ.
   
      Διατακτικό
   
   Το Πρωτοδικείο αποφασίζει:
   
               1)
            
            
               Ακυρώνει τις αποφάσεις της Επιτροπής περί καθορισμού του συνολικού αριθμού των μορίων προαγωγής του Gregorio Valero Jordana σε 20 μόρια και περί μη εγγραφής του στον πίνακα των υπαλλήλων που προήχθησαν στον βαθμό A 4 κατά την περίοδο προαγωγών 2003.
            
         
               2)
            
            
               Απορρίπτει την προσφυγή κατά τα λοιπά.
            
         
               3)
            
            
               Καταδικάζει την Επιτροπή στα δικαστικά έξοδα.
            
         
      (1)  ΕΕ C 284 της 20.11.2004.